Ego Hugo, dux Burgundie, notum facio dominum Ansermum de Baillos, ad cujus dominium ex uxoris sue Margarete hereditas de Duismo pervenit, mea in presentia acquittasse universas querelas quas adversus ecclesiam Longivadi, super grangia de Grandibosco et ejus tenementis habebat, atque in presentia mea laudando concessisse, per manum Rodulfi, tunc abbatis Longivadi, ex integro quidquid antecessores uxoris sue dederant in elemosinam ecclesie Castellionis, Raynerius videlicet de Castellione, et Willermus de Duismo, filius ejus, predictam scilicet grangiam cum omnibus appenditiis suis, et totum finagium de Heires, et quidquid habebant in Montmoyen, et quidquid necessarium erat tam ad instaurationem grangie, quam ad omnes usus et utilitates ecclesie Castellionis, in pratis, et terris cultis et incultis, in aquis, in pascuis, in nemoribus et in fructibus eorumdem nemorum, tam in finagio de Ainay, quam in omnibus circumadjacentibus finagiis ejusdem potestatis. Et hec omnia data fuerant in elemosinam ecclesie Castellionis a prædictis Raynerio et Willermo, filio ejus, in presentia patris mei Odonis et avi mei Hugonis, ducum Burgundie, et venerabilium episcoporum..... . . . . . . . . . . . . . . . . . . . . . . (Le reste de la charte manque, par suite de l’absence du f° suivant).